Nicklas Lidström

Nicklas Erik Lidström (s. 28. huhtikuuta 1970 Krylbo, Ruotsi) on uransa lopettanut ruotsalainen jääkiekkoilija, jota pidetään modernin jääkiekon aikakauden parhaana puolustajana. Lidströmiä pidetään myös yhtenä historian parhaistaTHN.com Blog: Lidstrom – No. 1 Euro; No. 2 blueliner of all time  jääkiekkopuolustajista. Arvostettu jääkiekkolehti The Hockey News valitsi Lidströmin jääkiekkohistorian parhaaksi NHL:ssä koskaan pelanneeksi eurooppalaiseksi. 

Lidström saavutti urallaan muun muassa olympiakultaa, maailmanmestaruuden ja neljä Stanley Cupia. Lidström tunnetaan ennen kaikkea NHL-seura Detroit Red Wingsistä, jota hän edusti vuodesta 1991 lopettamiseensa saakka. Lempinimillä Mr. Perfect ja Perfect Human tunnettu Lidström voitti James Norris Memorial Trophyn NHL:n parhaana puolustajana seitsemästi ja oli ehdolla yksitoista kertaa. Vuonna 2002 hänet palkittiin myös pudotuspelien parhaalle pelaajalle annettavalla Conn Smythe Trophyllä ensimmäisenä eurooppalaisena. Häntä on pidetty kaikkien aikojen parhaana ruotsalaisena jääkiekkoilijana. 

Detroit Red Wings jäädytti Lidströmin paidan 6.3.2014 pelatussa ottelussa Colorado Avalanchea vastaan.https://www.facebook.com/DETROITREDWINGS/photos/a.10151521620589139.1073741840.16313679138/10152038465829139/?type=1&theater

 Ura 
Lidström pelasi ammattilaisuransa ensimmäiset kaudet Ruotsin Elitserienin Västerås IK:ssa. Detroit Red Wings varasi hänet vuoden 1989 varaustilaisuuden kolmannella kierroksella, varausnumerolla 53. Lidström on pelannut kaikki 19 NHL-kauttaan Detroitissa, ja voittanut seuran kanssa neljä Stanley Cupia (1997, 1998, 2002, 2008). Pisteiden valossa hänen paras kautensa oli 2005–2006, jolloin hän keräsi runkosarjassa yhteensä 80 pistettä. NHL:n työsulun aikana kaudella 1994–1995 hän pelasi 13 ottelua Västeråsin paidassa.

Lidström on pelannut NHL:n historiassa kolmanneksi eniten pudotuspelejä. Hänen edellään ovat vain Chris Chelios ja Patrick Roy.NHL & WHA Career Playoff Leaders and Records for Games Played

Maajoukkueura on tuonut Lidströmille MM-kultaa vuonna 1991, -hopeaa 2004 ja -pronssia 1994. Torinon olympialaisissa 2006 Lidström teki voittomaalin finaalissa Suomea vastaan. Lidström valittiin myös kisojen All-Stars-kentälliseen. Hänestä tuli Torinossa Kolmen kullan klubin 17. pelaaja ja kuudes ruotsalainen, joka on voittanut olympiakullan, MM-kullan ja Stanley Cupin.

 Pelityyli  
Lidströmin pelityyli kiteytyi hänen loistavaan peliälyynsä. Se näkyi monessa asiassa, kuten hänen kyvyssään katkoa vastustajien syöttöjä tai käynnistää vastahyökkäyksiä pystysyötöillä. Lidström oli puolustajana poikkeuksellinen: hän  ei taklannut oikeastaan ollenkaan ja vältti taklauksia sijoittumisensa ansiosta. Peliälynsä avulla hän myös pystyi luomaan vaarallisia paikkoja hyökkäyspäässä. Laukaus siniviivalta lähti tarkasti ja kovaa. Lidström pelasi NHL:ssä tavallisesti lähes 30 minuuttia per peli.

 Yksityiselämä 
Lidströmin perheeseen kuuluu vaimo ja neljä poikaa.

 Tilastot 
 1988–89  Västerås IK  SEL  19  0  2  2  4  –  –  –  –  – 1989–90  Västerås IK  SEL  39  8  8  16  14  2  0  1  1  2        JMM  7  3  3  6  2 1990–91  Västerås IK  SEL  38  4  19  23  2  –  –  –  –  –         MM  10  3  3  6  4 1991–92  Detroit Red Wings  NHL  80  11  49  60  22  11  1  2  3  0        KC  6  1  1  2  4 1992–93  Detroit Red Wings  NHL  84  7  34  41  28  7  1  0  1  0 1993–94  Detroit Red Wings  NHL  84  10  46  56  26  7  3  2  5  0        MM  4  1  0  1  2 1994–95  Detroit Red Wings (A)  NHL  43  10  16  26  6  18  4  12  16  8 1994–95  Västerås IK  SEL  13  2  10  12  4  –  –  –  –  – 1995–96  Detroit Red Wings (A)  NHL  81  17  50  67  20  19  5  9  14  10 1996–97  Detroit Red Wings (A)  NHL  79  15  42  57  30  20  2  6  8  2        WC  4  2  1  3  0 1997–98  Detroit Red Wings (A)  NHL  80  17  42  59  18  22  6  13  19  8        OK  4  1  1  2  2 1998–99  Detroit Red Wings (A)  NHL  81  14  43  57  14  10  2  9  11  4  1999–00  Detroit Red Wings (A)  NHL  81  20  53  73  18  9  2  4  6  4  2000–01  Detroit Red Wings (A)  NHL  82  15  56  71  18  6  1  7  8  0   2001–02  Detroit Red Wings (A)  NHL  78  9  50  59  20  23  5  11  16  2        OK  4  1  5  6  0 2002–03  Detroit Red Wings (A)  NHL  82  18  44  62  38  4  0  2  2  0   2003–04  Detroit Red Wings (A)  NHL  81  10  28  38  18  12  2  5  7  4        MM  2  0  1  1  0 2004–05                    WC  4  1  0  1  2 2005–06  Detroit Red Wings (A)  NHL  80  16  64  80  50  6  1  1  2  2        OK  8  2  4  6  2 2006–07 Detroit Red Wings (C)  NHL 80 13 49 62 46 18 4 14 18 6   2007–08 Detroit Red Wings (C)  NHL 76 10 60 70 40 22 3 10 13 14    2008–09  Detroit Red Wings (C)   NHL  78  16  43  59  30  21  4  12  16  6  2009–10 Detroit Red Wings (C)  NHL 82 9 40 49 24 12 4 6 10 2        OK  4  0  0  0  2 2010–11 Detroit Red Wings (C)  NHL 82 16 46 62 20 11 4 4 8 4  2011–12 Detroit Red Wings (C)  NHL 70 11 23 34 28 5 0 0 0 0 NHL yhteensä 1564 264 878 1142 514 263 54 129 183 76

 Saavutuksia 
 MM-kisoissa 1991 (kultaa), 1994 (pronssia) ja 2004 (hopeaa)  
 NHL:n tulokkaiden tähtikentällisessä 1992
 Stanley Cup Detroit Red Wingsissä vuosina 1997, 1998, 2002 ja 2008 
 NHL:n tähdistöottelussa 1996, 1998, 1999, 2000, 2001, 2002, 2003, 2004, 2007 ja 2008
 NHL:n ykköstähdistössä 1998, 1999, 2000, 2001, 2002, 2003, 2006, 2007 ja 2008
 James Norris Memorial Trophy 2001, 2002, 2003, 2006, 2007, 2008 ja 2011. Ensimmäinen eurooppalainen joka on palkittu tällä. 
 Conn Smythe Trophy 2002. Ensimmäinen eurooppalainen joka on palkittu tällä. 
 Olympiakisoissa 2006 (kultaa ja tähdistössä)
 Detroit Red Wingsin kapteeni vuodesta 2006 
 Ensimmäinen eurooppalaiskapteeni joka johdattaa joukkueensa Stanley Cupiin. 
 The Hockey News -lehden valinta kautta aikojen parhaaksi eurooppalaiseksi NHL-pelaajaksi 2007http://www.iltasanomat.fi/urheilu/uutinen.asp?id=1463162
 Hockey Hall of Fame valinta 2015 http://www.suomikiekko.com/2015/06/nama-legendat-valitaan-hockey-hall-of-fameen-tana-vuonna/ Hall of Fame

 Lähteet 


 Aiheesta muualla 

 Nicklas Lidström Detroit Red Wingsin sivuilla 
 Jatkoaika Nicklas Lidströmistä

Luokka:Ruotsalaiset jääkiekkoilijat
Luokka:Ruotsalaiset olympiavoittajat
Luokka:Jääkiekon maailmanmestarit
Luokka:James Norris Memorial Trophy -voittajat
Luokka:Conn Smythe Trophy -voittajat
Luokka:Hockey Hall of Fame
Luokka:Kolmen kullan klubi
Luokka:Detroit Red Wingsin varaamat pelaajat
Luokka:Vuonna 1970 syntyneet
Luokka:Elävät henkilöt
Luokka:Seulonnan keskeiset artikkelit